“Meeste mense in Suid-Afrika soek vrede en ’n veilige toekoms vir hulle kinders. Hulle soek ook die reg om hulleself te wees, as byvoorbeeld Afrikaners, in ’n land met baie tale en kulture. Is dit te veel gevra?” het dr. Pieter Mulder, VF Plus-leier in ’n toespraak op Despatch nabyPort Elizabeth gesê.
“So staan byvoorbeeld versoeningsdag en die jaarlikse herdenking van die 1838-Gelofte nie teenoor mekaar nie. Dit is ’n fout om Afrikaners te probeer forseer om tussen die twee te kies -- want albei is moontlik,” het Mulder bygevoeg.